**8522 Nemesgörzsöny, Széchenyi u. 10.**

**ikt.szám:…….../2017.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2017. január 29-i nyilvános üléséről, mely 16 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Buzás Sándor alpolgármester

Haller István képviselők

Hutter Tamás

Távol van: Ballér Zoltán

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4fő jelen van. Ballér Zoltán képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 4 igen szavazattal,tartózkodás és ellenszavazat nélkül a következő határozatot hozza:

**1/2018.( I.29.) önkormányzati határozat**

Nemesgörzsöny Község Önkormányzatának képviselő-testülete 2018. január 29-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2018. évi költségvetésének elfogadása

Előadó: polgármester

1. Nemesgörzsöny Község Önkormányzat 2018. évi költségvetés elfogadása

Előadó:polgármester

1. Iskolai körzethatár tervezetének tárgyalása

Előadó:polgármester

1. Vegyes ügyek

Előadó: polgármester

1. Hatósági ügyek

Előadó:polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2018. évi költségvetésének elfogadása**

**Előadó: polgármester**

Tatai László polgármester ismerteti a napirendet. Elmondja, hogy a 10 millió Ft kerül visszaosztásra rezsiköltség megtérítés címén. Tájékoztatja a képviselő testületet, hogy 8000 Ft illetményemelést kaptak azok a közszolgálati tisztviselők, akik nem minimálbéren voltak foglalkoztatva.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**2/2018.(I.29.) önkormányzati határozat**

1. Nemesgörzsöny Község Önkormányzatának Képviselő-testülete a Nemesgörzsönyi Közös Önkormányzati Hivatal 2018. évi költségvetését az előterjesztés szerinti tartalommal elfogadja.
2. A 2017. évi költségvetési évben a Nemesgörzsönyi Közös Önkormányzati Hivatal
   1. bevételi főösszege: 79.292 ezer forint, melyből

aa) önkormányzati finanszírozás 76.999 ezer forint

ab) előző évi maradvány 2.293 ezer forint

* 1. kiadási főösszege: 79.292 ezer forint, melyből

ba) személyi juttatások: 55.272 ezer forint,

bb) munkaadókat terhelő járulékok: 9.816 ezer forint,

bc) dologi kiadások: 14.204 ezer forint,

bd) tartalékok 0 ezer forint.

* 1. engedélyezett létszám: 14,01 fő.

1. A Képviselő-testület a Nemesgörzsönyi Közös Önkormányzati Hivatalban a cafetéria-juttatás mértékét köztisztviselőnként egységesen évi 200.000 forint összegben határozza meg.
2. A képviselő-testület megbízza Nemesgörzsöny Község Polgármesterét, hogy a közös hivatal költségvetése Nemesgörzsöny Község Önkormányzatának 2018. évi költségvetésébe való beépítéséről gondoskodjon.
3. A Képviselő-testület megbízza a jegyzőt, hogy a költségvetés végrehajtásáról gondoskodjon.

Felelős: polgármester

Közreműködik: Ivanics Barbara jegyző, Novák Edit aljegyző a költségvetés végrehajtásában

Határidő: 2018. február 15.

**2)Nemesgörzsöny Község Önkormányzat 2018. évi költségvetés elfogadása**

**Előadó:polgármester**

Tatai László polgármester ismerteti Nemesgörzsöny Község Önkormányzatának 2018. évi költségvetését. Tájékoztatja a Képviselő-testületet, hogy tervezésre került a ravatalozó felújítása, bár pályázatot kíván rá benyújtani.

Novák Edit aljegyző elmondja, hogy nem lehet benyújtani, mivel a feladatot nem az önkormányzat látja el, és tulajdonjoga sincs az önkormányzatnak. A nagyobb probléma azt, hogy a maradvány érték elszámolást is tartalmaznia kellene az egyház és az önkormányzat közötti szerződésnek. Öt év a fenntartási időszak, az amortizáció 2%. A fennmaradó maradvány étéket meg kellene vásárolnia az egyháznak.

Tatai László polgármester elmondja, hogy az iskola tetőszerkezetének felújítására be van tervezve 5 millió Ft.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**1/2018.( II.15.) önkormányzati rendelete**

## Nemesgörzsöny község Önkormányzat Képviselő-testülete úgy döntött, hogy az önkormányzat 2018. évi költségvetéséről szóló, fenti számú rendeletét az előterjesztésben foglaltaknak megfelelően megalkotja.

**3)Iskolai körzethatár tervezetének tárgyalása**

**Előadó:polgármester**

Tatai László polgármester elmondja, hogy a Veszprém Megyei Kormányhivatal megküldte az iskolai körzethatár tervezetet, mellyel kapcsolatban kérik a Képviselő-testület állásfoglalását. A tervezetben a Vargha Gyula Református Általános Iskola Nemesgörzsönyi és Magyargencsi telephelye került meghatározatásra.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**3/2018. (I. 29.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Nemesögrzsöny Község vonatkozásában jóváhagyja.

Felelős:polgármester, aljegyző

Határidő:azonnal

**4)Vegyes ügyek**

**Előadó: polgármester**

Tatai László polgármester ismerteti a kötelező betelepítési kvótával kapcsolatos nézeteit. Elmondja, hogy a magyar emberek elsöprő többsége teljesen világossá tette, nem akarja, hogy hazánk bevándorlóország legyen. Szeretnék, ha gyermekeink és unokáink továbbra is egy biztonságos országban nőhetnének fel. Nekünk, polgármestereknek kötelességünk, hogy a településünk és az ott élők érdekét képviseljük, és legfontosabb feladatunk, hogy megőrizzük városaink, falvaink biztonságát. Felelősnek érezzük magunkat, hogy Magyarországot megtartsuk magyar országnak, ahogyan elődeink is megtartották annak. Nem akarjuk feladni kultúránkat és szokásainkat, nem akarjuk, hogy félelem uralkodjon el a magyar településeken. Ismerteti a határozati javaslatot.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**4/2018.(I.29.) önkormányzati határozat**

Nemesgörzsöny Község Önkormányzat Képviselő-testülete megtárgyalta a „**Védjük meg településeinket, védjük meg hazánkat**” felhívásról szóló előterjesztést és az alábbi határozatot hozta:

**1.** Nemesgörzsöny Község Önkormányzat Képviselő-testülete elutasítja a Soros-tervet, és azt, hogy a településünkön bevándorlás szervező irodát működtessenek.

Felelős: Tatai László polgármester

Határidő: 2018. január 31.

**2.** Nemesörzsöny Község Önkormányzat Képviselő-testülete úgy határozott, hogy a településekre komoly fenyegetést jelentő tömeges betelepítés miatt felkéri Magyarország Kormányát, hogy ha kell, jogszabályokkal lépjen fel a Soros-terv és a bevándorlás szervező Soros-szervezetek ellen.

Felelős: Tatai László polgármester

Határidő: 2018. január 31.

Tatai László polgármester elmondja, hogy az ÁFÉSZ kérelmet nyújtott be tulajdonosi hozzájárulás megadása végett. Ismerteti a benyújtott kérelmet. Vízbekötés miatt szükséges az érintett ingatlan alatt átfúrni, mely az önkormányzat tulajdona. Javasolja a hozzájárulás megadását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**5/2018.(I.31)önkormányzati határozat**

Nemesgörzsöny Község Önkormányzat Képviselő-testülete úgy döntött, hogy a Pápa és Vidéke ÁFÉSZ 8500 Pápa, Fő tér 4. megkeresésére a benyújtott Nemesgörzsöny, Petőfi u. 3. 183 hrsz-ú ingatlan vízbekötésére kért, Hosoff Tibor által készített helyszínrajz alapján a Nemesgörzsöny 1/9,180/1 hrsz-ú ingatlanok tekintetében a tulajdonosi hozzájárulást megadom.

Felelős: polgármester

Határidő:azonnal

Tatai László polgármester elmondja, hogy pályázatot kíván benyújtani park felújításra vásárlásra. A rendelkezésre álló keret 33 millió Ft. Javasolja a pályázat benyújtását. Támogatási intenzitás 85%.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**6/2018.(I.29.) önkormányzati határozat**

Magyargencs Község Önkormányzat Képviselő-testülete úgy döntött, hogy pályázatot nyújt be VP6-19.2.1.-37-7-17 kódszámú, „Élhető települési környezet kialakítása” elnevezésű felhívásra, azon belül a „Zöldterületek és rekreációs célú területek kialakítása” tevékenységre. A megvalósítás helye : Nemesgörzsöny, 136 hrsz. Támogatási mértéke 85%. A Képviselő-testület nyilatkozik, hogy a szükséges önrész rendelkezésre áll, vállalja, hogy a projekt 15%-os önrészét a 2018. évi költségvetése terhére biztosítja. Felhatalmazza a polgármestert a pályázat benyújtására.

Felelős: polgármester

Határidő:azonnal

Tatai László polgármester elmondja, hogy a Nemesgörzsönyi Polgárőr Egyesület benyújtotta 2017. évi támogatás felhasználásáról szóló beszámolóját. Ismerteti a tartalmát.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**7/2018.(I.29.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja a Nemesgörzsönyi Polgárőr Egyesület (8522 Nemesgörzsöny, Széchenyi u. 10.) beszámolóját a 2017. évi támogatás felhasználásáról.

Felelős: polgármester

Határidő: azonnal

Tatai László polgármester elmondja, hogy 5000.- Ft támogatást kért a Medicopter Alapítvány ( Budapest, Rákóczi u. 51. 1088) A tavalyi évben is támogatásban részesültek. Javasolja 5000.- Ft támogatás nyújtását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**8/2018.(I.29.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy 5000.-Ft támogatást nyújt a Meciopter Alapítvány (Budapest, Rákóczi u. 51. 1088) részére.

Felelős:polgármester

Határidő:azonnal

Tatai László polgármester elmondja, hogy a Pápakörnyéki Önkormányzatok Feladatellátó Társulása elkészítette az önkormányzat belső ellenőrzési tervét. Ismerteti a tartalmát. Javasolja elfogadását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**9/2018.(I.29.) önkormányzati határozat**

Nemesgörzsöny Község Önkormányzatának Képviselő-testülete úgy döntött, hogy elfogadja az önkormányzat 2018. évi belső ellenőrzési tervét, a mellékelt előterjesztés szerint.

Felelős: aljegyző

Határidő:azonnal

Tatai László polgármester elmondja, hogy az EFOP-os pályázat folyamatban van, vár a szerződés aláírására. Megkezdi az érintett programok tervezését.

Tatai László polgármester tájékoztatja a Képviselő-testületet, hogy le kíván mondani a tiszteletdíja egy részéről. Írásban benyújtotta a tiszteltdíj lemondásáról szóló nyilatkozatát. Kéri a testület jóváhagyását, és kéri kizárását a szavazásból

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**10/2018.(I.29.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy érintettség miatt kizárja Tatai László polgármestert a szavazásból.

Felelős:alpolgármester

Határidő:azonnal

Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**11/2018.(I.29.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy Tatai László polgármester nyilatkozatát, mely szerint tiszteletdíjából havi 25.000 Ft/hó összegről lemond, jóváhagyja.

Felelős:alpolgármester

Határidő:azonnal

Tatai László polgármester elmondja, hogy Hutter Tamás képviselő is lemondott a tiszteletdíja 50%-áról, melyet írásban benyújtott. Kéri, hogy a Képviselő-testület hagyja jóvá a lemondást.

Hutter Tamás képviselő kéri kizárását a szavazásból érintettség miatt.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**12/2018.(I.29.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy érintettség miatt kizárja Hutter Tamás képviselőt a szavazásból.

Felelős:alpolgármester

Határidő:azonnal

Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**13/2018.(I.29.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy Hutter Tamás polgármester nyilatkozatát, mely szerint tiszteletdíja 50%-áról lemond, jóváhagyja.

Felelős:alpolgármester

Határidő:azonnal

Tatai László alpolgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. január 29-i nyilvános ülést 16 óra 45 perckor berekeszti, és zárt ülés keretében folytatja tovább.

K.m.f.

**Tatai László Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**